..............(sz.) napirend

**E L Ő T E R J E S Z T É S**

**A Képviselő-testület 2017. április 27-i rendes ülésére**

**Tárgy:** Javaslat az Önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet módosítására és a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001. (XII.22.) önkormányzati rendelet módosítására

**Készítette:** ………………………………

 dr. Murai Renáta

 Jegyzői Titkárság vezetője

**Egyeztetve:** ……………………………….

 Dankó Virág

 Alpolgármester

**Látta:** ………………………………..

 dr. Szalai Tibor

 Jegyző

*A napirend tárgyalása zárt ülést nem igényel.*

**Tisztelt Képviselő-testület!**

Budapest Főváros Kormányhivatala a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (3) bekezdés b) pontjában biztosított jogkörében eljárva, célellenőrzés keretében megvizsgálta Budapest Főváros II. Kerületi Önkormányzat Képviselő-testületének az Önkormányzat Szervezeti és Működési Szabályzatáról szóló 13/1992. (VII. 01.) önkormányzati rendeletét (a továbbiakban: Szmsz), és az Mötv. 133. § (3) bekezdése alapján szakmai segítségnyújtással élt.

Ennek keretében jelezte, hogy a hatályos Mötv-vel való összhang megteremtése érdekében az Szmsz pontosítása szükséges. A jelzett észrevételek egy része a bizottsági feladat és hatáskörök meghatározását is érinti, ezért a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001. (XII.22.) önkormányzati rendelet módosítása is indokolt. Ezen módosítás értelmében a mindenkori, vagyonnyilatkozatok ellenőrzését végző bizottság a jövőben összeférhetetlenségi és méltatlansági ügyekben is eljárna.

Kérem a Tisztelt Képviselő-testületet az előterjesztés megtárgyalására, és a rendelet-módosítások elfogadására.

A Képviselő-testület Magyarország Alaptörvénye 32. cikk (1) bekezdés d) pontjában, és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján jogosult dönteni.

***(A rendeletek elfogadásához minősített többségű szavazati arány szükséges.)***

**Budapest, 2017. április 18.**

 **Dr. Láng Zsolt**

 **Polgármester**

**Budapest Főváros II. Kerületi Önkormányzat Képviselő-testületének … /2017.(…) önkormányzati rendelete az Önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet módosításáról**

|  |  |
| --- | --- |
| **Jelenlegi szabályozás** | **Javasolt módosítás** |
|  | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a jogalkotásról szóló 2010. évi CXXX. törvény, valamint a jogszabályszerkesztésről szóló 61/2009. (XII.14.) IRM rendelet alapján a következőket rendeli el: |
| **A R. 4. § (1) bekezdése:**(1) Az alakuló ülést a választást követő 15 napon belül kell megtartani, melyet a hivatalban lévő polgármester hív össze. | 1. **§**

Az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet (a továbbiakban: R.) 4. § (1) bekezdésében a „választást követő” szövegrész helyébe a „választás eredményének jogerőssé válását követő” szöveg lép. |
| **A R. 5.§-a:**5. § Hatályát vesztette A 6/1995.(IV.3.) rendelettel hatályonkívül helyezve.**A R. 6.§-a:**6. § Hatályát vesztette A 6/1995.(IV.3.) rendelettel hatályon kívül helyezve. | 1. **§**

A R. kiegészül az alábbi 5.§-sal:**Összeférhetetlenség**„Az önkormányzati képviselő, valamint a képviselő-testület bizottságának nem képviselő tagja tekintetében a tisztség ellátásával kapcsolatos összeférhetetlenségi okokat az Mötv. 36.§-a, az összeférhetetlenségi eljárás szabályait az Mötv. 37.§-a rögzíti. Az összeférhetetlenséggel kapcsolatos feladatokat, beleértve az összeférhetetlenség megszüntetése érdekében tett lemondó nyilatkozat átvételét, a mindenkori, vagyonnyilatkozatok ellenőrzését végző bizottság látja el.”**3.§**A R. kiegészül az alábbi 6.§-sal:**Méltatlanság**„Az önkormányzati képviselőt és a képviselő-testület bizottságának nem képviselő tagját érintő méltatlansági eljárás esetén az Mötv. 38.§-a szerint kell eljárni, a méltatlansági eljárással kapcsolatos feladatokat a mindenkori, vagyonnyilatkozatok ellenőrzését végző bizottság látja el.”  |
| A R. 11.§ (3) bekezdése: (3) A meghívónak tartalmaznia kell az ülés helyét, időpontját, a tervezett napirendeket és azok előadóit, valamint a napirend tárgyalására a tanácskozási joggal meghívottak névsorát. A meghívóval együtt meg kell küldeni azokat az előterjesztéseket is, amelyek napirendre vételét a polgármester mellőzte és a mellőzés indokairól rövid tájékoztatást kell adni. | **4.§**A R. 11. § (3) bekezdés második mondata törlésre kerül:„(3) A meghívónak tartalmaznia kell az ülés helyét, időpontját, a tervezett napirendeket és azok előadóit, valamint a napirend tárgyalására a tanácskozási joggal meghívottak névsorát.” |
| A R. 21.§(3) bekezdése:(3) A sürgősségi javaslatra vonatkozó indítványt a napirend első pontjaként kell tárgyalni. Ha az elnök az indítvány napirendre tűzését mellőzi, úgy az indítványozó a sürgősségi indokait max. 2 percben kifejtheti. | **5. §**A R. 21. § (3) bekezdés második mondata törlésre kerül:„ (3) A sürgősségi javaslatra vonatkozó indítványt a napirend első pontjaként kell tárgyalni.” |
|  | **6.§**A R. 32.§-a kiegészül az alábbi (1a) bekezdéssel: „(1a) Az ülésvezető elnök figyelmezteti azt a képviselőt, aki az Mötv. 49.§ (1) bekezdésében meghatározott személyes érintettségre vonatkozó bejelentési kötelezettségének nem tett eleget.” |
| A R. 33.§(4) bekezdése:(4) Hatályát vesztette.A 40/2001.(XI.27.) rendelettel hatályon kívül helyezve.A R. 33.§ (5) bekezdése:(5) Hatályát vesztette.Az 1/1996. (II.5.) rendelettel hatályon kívül helyezve. | **7. §**(1) A R. 33.§ -a kiegészül az alábbi (4) bekezdéssel:  „(4) Név szerinti szavazás esetén az ülésvezető elnök alfabetikus képviselői névsor szerinti sorrendben felhívja a képviselőket szavazatuk leadására, akik „igen”, „nem”, „tartózkodom” felelettel szavaznak.”(2) A R. 33.§-a kiegészül az alábbi (5) bekezdéssel: „(5) A jegyző a név szerinti szavazásról készített külön jegyzékbe feljegyzi a leadott szavazatokat, azokat összesíti, majd a jegyzéket átadja az ülésvezető elnöknek, aki kihirdeti a szavazás eredményét.” |
| A R. 56.§(3) bekezdés c.) pontja: c.) a bizottsági tagok legalább 1/3-ának indítványára. | **8.§**A R. 56.§ (3) bekezdésének c.) pontja helyébe az alábbi rendelkezés lép:„c.) a bizottsági tagok legalább ¼-ének indítványára.” |
| A R. 63.§ (4) bekezdés c.) pontja: c.) a jegyző, az alpolgármester és az önkormányzati intézményvezetők tekintetében gyakorolja az egyéb munkáltatói jogokat; | **9. §**A R. 63.§ (4) bekezdésének c.) pontja helyébe az alábbi rendelkezés lép:„c.) a jegyző tekintetében a munkáltatói jogokat, az alpolgármester és az önkormányzati intézményvezetők tekintetében az egyéb munkáltatói jogokat gyakorolja;” |
| A R. 65.§ (1) bekezdése: 1. A Képviselő-testület határozatlan időre pályázat alapján a jogszabályban megállapított képesítési követelményeknek megfelelő jegyzőt nevezi ki. Személyét érintő egyéb munkáltatói jogokat a polgármester gyakorolja.

A R. 65.§ (3) bekezdése: (3)Hatályát vesztette. A 40/2001.(XI.27.) önkormányzati rendelettel hatályon kívül helyezve. | **10.§**(1)A R. 65.§ (1) bekezdése helyébe az alábbi rendelkezés lép: „(1) A polgármester pályázat alapján, határozatlan időre a jogszabályban megállapított képesítési követelményeknek megfelelő jegyzőt nevez ki. Személyét érintő munkáltatói jogokat a polgármester gyakorolja.” (2)A R. 65.§ -a kiegészül az alábbi (3) bekezdéssel: „ (3) A jegyző ezen túlmenően ellátja az Mötv. 81.§ (3) bekezdésében felsorolt feladatait.” |
| A R. 65/A. § (1) bekezdése: (1) A Képviselő-testület a jegyzőre vonatkozó szabályok szerint a jegyző javaslatára aljegyzőt nevez ki. | **11.§**A R. 65/A.§ (1) bekezdése helyébe az alábbi rendelkezés lép:„(1)A polgármester pályázat alapján, határozatlan időre a jegyző javaslata alapján nevezi ki az aljegyzőt. Az egyéb munkáltatói jogokat az aljegyző tekintetében a jegyző gyakorolja” |
|  | **12. §**Jelen rendelet a kihirdetését követő napon lép hatályba. |

**Budapest Főváros II. Kerületi Önkormányzat Képviselő-testületének … /2017.(…) önkormányzati rendelete az Önkormányzat Szervezeti és Működési Szabályzatáról szóló 13/1992. (VII. 01.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a jogalkotásról szóló 2010. évi CXXX. törvény, valamint a jogszabályszerkesztésről szóló 61/2009. (XII.14.) IRM rendelet alapján a következőket rendeli el:

**1. §**

Az Önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet (a továbbiakban: R.) 4. § (1) bekezdésében a „választást követő” szövegrész helyébe a „választás eredményének jogerőssé válását követő” szöveg lép.

**2. §**

A R. kiegészül az alábbi 5.§-sal:

**Összeférhetetlenség**

„Az önkormányzati képviselő, valamint a képviselő-testület bizottságának nem képviselő tagja tekintetében a tisztség ellátásával kapcsolatos összeférhetetlenségi okokat az Mötv. 36.§-a, az összeférhetetlenségi eljárás szabályait az Mötv. 37.§-a rögzíti. Az összeférhetetlenséggel kapcsolatos feladatokat, beleértve az összeférhetetlenség megszüntetése érdekében tett lemondó nyilatkozat átvételét, a mindenkori, vagyonnyilatkozatok ellenőrzését végző bizottság látja el.”

**3.§**

A R. kiegészül az alábbi 6.§-sal:

**Méltatlanság**

„Az önkormányzati képviselőt és a képviselő-testület bizottságának nem képviselő tagját érintő méltatlansági eljárás esetén az Mötv. 38.§-a szerint kell eljárni, a méltatlansági eljárással kapcsolatos feladatokat a mindenkori, vagyonnyilatkozatok ellenőrzését végző bizottság látja el.”

**4.§**

A R. 11. § (3) bekezdés második mondata törlésre kerül:

„(3) A meghívónak tartalmaznia kell az ülés helyét, időpontját, a tervezett napirendeket és azok előadóit, valamint a napirend tárgyalására a tanácskozási joggal meghívottak névsorát.”

**5. §**

A R. 21. § (3) bekezdés második mondata törlésre kerül:

„ (3) A sürgősségi javaslatra vonatkozó indítványt a napirend első pontjaként kell tárgyalni.”

**6.§**

A R. 32.§-a kiegészül az alábbi (1a) bekezdéssel:

„(1a) Az ülésvezető elnök figyelmezteti azt a képviselőt, aki az Mötv. 49.§ (1) bekezdésében meghatározott személyes érintettségre vonatkozó bejelentési kötelezettségének nem tett eleget.”

**7. §**

 (1) A R. 33.§ -a kiegészül az alábbi (4) bekezdéssel:

 „(4) Név szerinti szavazás esetén az ülésvezető elnök alfabetikus képviselői névsor szerinti sorrendben felhívja a képviselőket szavazatuk leadására, akik „igen”, „nem”, „tartózkodom” felelettel szavaznak.”

(2) A R. 33.§-a kiegészül az alábbi (5) bekezdéssel:

„(5) A jegyző a név szerinti szavazásról készített külön jegyzékbe feljegyzi a leadott szavazatokat, azokat összesíti, majd a jegyzéket átadja az ülésvezető elnöknek, aki kihirdeti a szavazás eredményét.”

**8.§**

A R. 56.§ (3) bekezdésének c.) pontja helyébe az alábbi rendelkezés lép:

„c.) a bizottsági tagok legalább ¼-ének indítványára.”

**9. §**

A R. 63.§ (4) bekezdésének c.) pontja helyébe az alábbi rendelkezés lép:

„c.) a jegyző tekintetében a munkáltatói jogokat, az alpolgármester és az önkormányzati intézményvezetők tekintetében az egyéb munkáltatói jogokat gyakorolja;”

**10.§**

(1)A R. 65.§ (1) bekezdése helyébe az alábbi rendelkezés lép:

„(1) A polgármester pályázat alapján, határozatlan időre a jogszabályban megállapított képesítési követelményeknek megfelelő jegyzőt nevez ki. Személyét érintő munkáltatói jogokat a polgármester gyakorolja.”

(2)A R. 65.§ -a kiegészül az alábbi (3) bekezdéssel:

„ (3) A jegyző ezen túlmenően ellátja az Mötv. 81.§ (3) bekezdésében felsorolt feladatait.”

**11.§**

A R. 65/A.§ (1) bekezdése helyébe az alábbi rendelkezés lép:

„(1)A polgármester pályázat alapján, határozatlan időre a jegyző javaslata alapján nevezi ki az aljegyzőt. Az egyéb munkáltatói jogokat az aljegyző tekintetében a jegyző gyakorolja.”

**12. §**

Jelen rendelet a kihirdetését követő napon lép hatályba.

**Dr. Láng Zsolt dr. Szalai Tibor**

**Polgármester Jegyző**

**ÁLTALÁNOS INDOKOLÁS**

Budapest Főváros II. Kerületi Önkormányzat Képviselő-testületének az Önkormányzat Szervezeti és Működési Szabályzatáról szóló 13/1992.(VII. 01.) önkormányzati rendeletének (a továbbiakban: R.) módosítása vált szükségessé, mivel Budapest Főváros Kormányhivatala a tavalyi év folyamán az egyes kerületi önkormányzatok szervezeti és működés szabályzatait átfogóan vizsgálta és ennek eredményeként szakmai segítségnyújtásában jelezte a R. pontosításának szükségességét.

**RÉSZLETES INDOKOLÁS**

**1.§-hoz**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43.§ (1) bekezdése módosult, ennek megfelelően a R. hivatkozott szövegrészének módosítása vált szükségessé.

**2.§-hoz:**

Az Mötv. 37.§ (1) és (2) bekezdésében foglalt felhatalmazás alapján az összeférhetetlenséggel kapcsolatos feladatokat ellátó bizottság, így különösen az összeférhetetlenség megszüntetése érdekében tett lemondó nyilatkozatok átvételére kijelölt bizottság meghatározása vált szükségessé.

**3.§-hoz:**

Az Mötv. 38.§ (5) bekezdésében megfogalmazott utaló szabály szerint a méltatlansági ügyekben eljáró bizottság kijelölése vált szükségessé.

**4.§-hoz:**

Az Mötv. 2.§ (2) bekezdésében, a 65-66.§-ában foglaltak, valamint a Kúria Önkormányzati Tanácsa Köf. 5036/2012/6. számú határozatának állásfoglalásával összhangban a képviselő-testületi ülés összehívásának szabályait szükséges módosítani.

**5.§-hoz:**

Az Mötv. 2.§ (2) bekezdésében, a 65-66.§-ában foglaltak, valamint a Kúria Önkormányzati Tanácsa Köf. 5036/2012/6. számú határozatának állásfoglalásával összhangban a sürgősségi javaslatra vonatkozó indítvány napirendre tűzésének szabályait szükséges módosítani.

**6.§-hoz:**

Az Mötv. 49. § (2) bekezdése értelmében a személyes érintettségre vonatkozó bejelentési kötelezettség elmulasztásának jogkövetkezményeit a R.-ben szabályozni szükséges.

**7.§-hoz:**

Az Mötv. 48.§(3) bekezdése szerint a név szerinti szavazás módját a R.-ben szabályozni szükséges.

**8.§-hoz:**

Az Mötv. 60.§-ában és 44.§-ában foglaltaknak megfelelően a bizottsági ülés összehívásának szabályait módosítani szükséges.

**9 -11. §-hoz:**

Az Mötv. 81-82.§-ainak megfelelő szabályozás kialakítása érdekében a jegyzőre és az aljegyzőre vonatkozó szabályok módosítása szükséges.

**12. §-hoz:**

A hatályba léptető rendelkezést tartalmazza.

**Budapest Főváros II. Kerületi Önkormányzat Képviselő-testületének**

**…../2017.(……) önkormányzati rendelete a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) önkormányzati rendelet módosítására**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) önkormányzati rendelet (a továbbiakban: **R**.) módosítására az alábbi rendeletet alkotja:

**1. §**

Az R. 2. melléklete helyébe a jelen rendelet melléklete lép.

**2. §**

Jelen rendelet a kihirdetését követő napon lép hatályba.

**Dr. Láng Zsolt dr. Szalai Tibor**

 **polgármester jegyző**

**INDOKOLÁS**

**1.§-hoz**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 37. § (1) és (2) bekezdésében, valamint a 38. § (5) bekezdésében foglalt felhatalmazás alapján az összeférhetetlenséggel, és a méltatlansággal kapcsolatos feladatokat ellátó bizottság kijelölése vált szükségessé.

**2.§-hoz**

A hatályba léptető rendelkezést tartalmazza.

**Melléklet**

**Költségvetési, Pénzügyi és Vagyonnyilatkozatokat Ellenőrző Bizottság (KPVB)**

1) A Költségvetési, Pénzügyi és Vagyonnyilatkozatokat Ellenőrző Bizottság dönt:

1.1) az intézmények beruházási kiadásainak az intézmények költségvetésébe való átcsoportosítása miatti előirányzat módosításáról bruttó 50 MFt összeghatárig;

1.2) *Hatályon kívül helyezve.*

* 1. a Bizottság által jóváhagyott támogatások esetén az elszámolás elfogadásáról
	2. 50 MFt értékhatárig tőzsdei értékpapírok értékesítéséről, megvásárlásáról;

1.5) az önkormányzat intézményei és a Polgármesteri Hivatal gazdálkodását ellenőrző vizsgálat megindításáról, javaslatot téve a vizsgálat főbb szempontjaira;

1.6) nemzetiségiönkormányzatok pénzügyi hozzájárulásának mértékéről;

1.7) *Hatályon kívül helyezve*

1.8) *Hatályon kívül helyezve*

1.9) *Hatályon kívül helyezve*

2) A Költségvetési, Pénzügyi és Vagyonnyilatkozatokat Ellenőrző Bizottság véleményezi:

2.1) a költségvetés összeállítását, valamint a költségvetési rendelettervezethez benyújtott módosító indítványokat;

2.2) a költségvetés év közbeni módosítására tett javaslatokat;

2.3) a pénzmaradványok elosztására tett javaslatot;

2.4) a költségvetési koncepciót és aköltségvetés általános irányelveire tett javaslatot;

2.5) a költségvetési beszámolókat;

2.6)a lakás-és helyiség elidegenítésekhez kapcsolódó követelés elengedési kérelmeket, valamint a helyi támogatási ügyek tekintetében a kamat, késedelmi kamat, illetve tőketartozás mérséklésére, vagy elengedésére, továbbá részletfizetés iránt benyújtott méltányossági kérelmeket a szakbizottságok döntéshozatala előtt;

2.7) az önkormányzat gazdasági programját,

2.8) a Gazdasági és Tulajdonosi Bizottság döntése előtt véleményezi a gazdasági társaságban fennálló üzletrész értékesítését.

2.9) *Hatályon kívül helyezve!*

2.10) az éves belső ellenőrzési tervet és éves belső ellenőrzési jelentést

2.11) *Hatályon kívül helyezve*

2.12) az önkormányzat gazdasági programját.

3) *Hatályon kívül helyezve.*

4) A Költségvetési, Pénzügyi és Vagyonnyilatkozatokat Ellenőrző Bizottság ellenőrzi, vizsgálja:

4.1) esetenként az önkormányzat bevételeinek teljesülését;

4.2) a költségvetés végrehajtását;

4**.**3) a Bizottság által jóváhagyott támogatások esetén az elszámolási kötelezettség teljesítését, az elszámolások szakszerűségét.

4.4) pénzügyi szempontból az önkormányzati beruházások, fejlesztések, szerződések és a költségvetés teljesítésének, végrehajtásának és pénzügyi rendezésének összhangját, valamint az önkormányzat által végrehajtott hitelfelvételhez kapcsolódó műveleteket;

4.5) a féléves és éves beszámolókat;

4.6) az önkormányzat vagyonának felmérését.

5) A Költségvetési, Pénzügyi és Vagyonnyilatkozatokat Ellenőrző Bizottság

5.1) költségvetési hiány, feszültségek csökkentését szolgáló programozható intézkedéseket javasol, átmeneti gazdálkodásra tesz javaslatot;

5.2) a Gazdasági és Tulajdonosi Bizottsággal együttműködve a hitelfelvételt és egyéb forrásteremtő műveletet kezdeményez, azok gazdaságosságát és szükségességét véleményezi;

5.3) folyamatosan figyelemmel kíséri a helyi adórendelet érvényesülését, változtatásokat kezdeményez és egyeztetett véleményt formál;

5.4) javaslatot tehet a hatáskörébe tartozó, vagy azzal kapcsolatba hozható bármely kérdésben;

5.5) kezdeményezheti az önkormányzati biztos kirendelését az önkormányzati biztos kinevezéséről szóló 39/2004. (XII. 21.) önkormányzati rendelet alapján;

5.6) kezdeményezheti az általa fontosnak tartott kérdésekben elemzések készítését.

6) A Költségvetési, Pénzügyi és Vagyonnyilatkozatokat ellenőrző Bizottság kezeli és tartja nyilván a képviselők és hozzátartozóik vagyonnyilatkozatát:

6.1) A Bizottság tájékoztatjaa kötelezettet vagyonnyilatkozat-tételi kötelezettségéről;

6.2) A Bizottság igazolást ad ki a vagyonnyilatkozat átvételéről;

6.3) A Bizottság nyilvántartást vezet az átvett vagyonnyilatkozatokról, továbbá az azokhoz kapcsolódó egyéb iratokról;

6.4) A képviselő vagyonnyilatkozata - az ellenőrzéshez szolgáltatott azonosító adatok kivételével – nyilvános, abba bárki betekinthet. A Bizottság elnöke a Polgármesteri Hivatalon keresztül gondoskodika vagyonnyilatkozat közzétételéről az Önkormányzat honlapján. A Bizottság elnöke biztosítja a vagyonnyilatkozatba történő betekintés lehetőségét. A képviselő hozzátartozójának vagyonnyilatkozata nem nyilvános, abba csak az ellenőrző bizottság tagjai tekinthetnek be az ellenőrzés céljából;

6.5) A Bizottság ellátja a vagyonnyilatkozatok ellenőrzésével kapcsolatos feladatokat;

6.6) A vagyonnyilatkozattal kapcsolatos eljárást a bizottságnál bárki kezdeményezheti. A bizottság eljárására a képviselő-testületi zárt ülésre vonatkozó szabályokat kell alkalmazni;

6.7) A vagyonnyilatkozattal kapcsolatos eljárás célja a vagyonnyilatkozatban foglaltak valóságtartalmának ellenőrzése;

6.8) A vagyonnyilatkozattal kapcsolatos eljárás lefolytatásának a vagyonnyilatkozat konkrét tartalmára vonatkozó tényállás esetén van helye. Ha az eljárást kezdeményező nem jelöli meg konkrétan a vagyonnyilatkozat kifogásolt részét és tartalmát, a bizottság elnöke felhívja a kezdeményezőt a hiány pótlására. Ha a kezdeményező tizenöt napon belül nem tesz eleget a felhívásnak, vagy ha a kezdeményezés nyilvánvalóan alaptalan, a bizottság elnöke az eljárás lefolytatása nélkül elutasítja a kezdeményezést;

6.9) A vagyonnyilatkozattal kapcsolatos eljárás megismétlésének ugyanazon vagyonnyilatkozat esetében csak akkor van helye, ha az erre irányuló kezdeményezés új tényállást, új adatot tartalmaz. A vagyonnyilatkozattal kapcsolatos eljárásra irányuló – új tényállás, új adat nélküli – ismételt kezdeményezést a bizottság elnöke az eljárás lefolytatása nélkül elutasítja;

6.10) A vagyonnyilatkozattal kapcsolatos eljárás során a Bizottság elnökének felhívására a képviselő köteles saját, illetve a hozzátartozója vagyonnyilatkozatában feltüntetett adatokra vonatkozó azonosító adatokat haladéktalanul írásban bejelenteni. Az azonosító adatokat csak a Bizottság tagjai ismerhetik meg, és azokat az eljárás lezárását követő nyolc napon belül törölni kell;

6.11) A vagyonnyilatkozattal kapcsolatos eljárás eredményéről a bizottság tájékoztatja soron következő ülésén a Képviselő-testületet.

7) A Költségvetési, Pénzügyi és Vagyonnyilatkozatokat Ellenőrző Bizottság feladatai a nem képviselő bizottsági tag vagyonnyilatkozat-tételével kapcsolatban:

7.1) őrzi a nem képviselő bizottsági tagok és hozzátartozóik vagyonnyilatkozatát;

7.2) tájékoztatja a kötelezettet a vagyonnyilatkozat-tétel esedékességéről;

7.3) ellenőrzi a vagyonnyilatkozat-tétel teljesítését;

7.4) nyilvántartási azonosítóval látja el a vagyonnyilatkozatot;

7.5) a Bizottság ellenőrzési eljárást folytathat le. A bizottság eljárására a képviselő-testületi zárt ülésre vonatkozó szabályokat kell alkalmazni. A nem képviselő bizottsági tag és hozzátartozójának vagyonnyilatkozata nem nyilvános, abba csak az ellenőrző bizottság tagjai tekinthetnek be az ellenőrzés céljából;

7.6) A Bizottság gondoskodik a vagyonnyilatkozat visszaadásáról, amennyiben a vagyonnyilatkozat-tételi kötelezettség megszűnt vagy a kötelezett új vagyonnyilatkozatot tett.

**8.) A Költségvetési, Pénzügyi és Vagyonnyilatkozatokat Ellenőrző Bizottság ellátja:**

 **8.1) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 36-37. §-aiban szabályozott összeférhetetlenséggel kapcsolatos feladatokat;**

 **8.2) az Mötv. 38. §-ban szabályozott méltatlansági eljárással kapcsolatos feladatokat.**